b'\n_START_ARTICLE_\nCiril \xc5\xa0kerjanec\n_START_SECTION_\n\xc5\xbdivljenjepis\n_START_PARAGRAPH_\nViolon\xc4\x8delo je \xc5\xa1tudiral v Parizu pri Andru Navarri (diploma 1961), izpopolnjeval pa se je pri Pablu Casalsu na poletnih te\xc4\x8dajih v Sieni med letoma 1958 in 1961. \xc5\xa0kerjanec velja za prvega slovenskega violon\xc4\x8delista, ki je v svojem repertoarju zaobjel vsa pomembna dela svetovne glasbene literature za ta instrument. Svojo kariero je za\xc4\x8del kot \xc4\x8dlan Simfoni\xc4\x8dnega orkestra RTV Slovenija, sicer pa je sodeloval v ve\xc4\x8d komornih ansamblih (mdr. Trio Tartini, Komorni ansambel Slavka Osterca). Med letoma 1962 in 1969 je bil solo-violon\xc4\x8delist simfoni\xc4\x8dnega orkestra v Essnu, hkrati pa tudi profesor na tamkaj\xc5\xa1nji Folkwanghochschule. Med letoma 1969 in 1972 se je spet vrnil k Simfonikom RTV Slovenija, med 1987 in 1990 pa je bil solo-violon\xc4\x8delist v orkestru K\xc3\xb6lnske filharmonije_NEWLINE_\xc5\xa0kerjanec je bil pedago\xc5\xa1ko aktiven od leta 1961 in je vzgojil \xc5\xa1tevilne generacije slovenskih violon\xc4\x8delistov. Od leta 1982 do smrti je deloval kot redni profesor na Akademiji za glasbo v Ljubljani. Leta 1976 je prejel nagrado Pre\xc5\xa1ernovega sklada._NEWLINE_Njegov sin je slovenski violon\xc4\x8delist Igor \xc5\xa0kerjanec.'